﻿social mobility, study, students, young peopels, collegium, Romanian university regions, EU university regions, quantitative methods, questionnaire Introducere Lucrarea de faţă se bazează pe un studiu de natură cantitativă aplicat absolvenţilor de liceu în anul şcolar 2007 -2008 prin aplicarea unui chestionar la un eşantion reprezentativ de elevi din ultimii doi ani terminali, în nouă licee din municipiul Arad Datele au fost colectate de la u n eşantion de elevi, prin aplicarea unui sondaj de opinie predefinit şi standardizat în cadrul unui proiect iniţiat de Fundaţia ProDemocraţia, filiala Arad în colaborare cu cele două universităţi arădene Studiul propus de noi este unul constatativ şi a fost realizat pentru descoperirea intenţiilor pe care absolvenţii de liceu le au la finalizarea acestora Prezentăm designul chestionarelor precum şi constatările realizate atât în ceea ce îi priveşte pe elevii din clasele a XI-a, cât şi în cazul elevilor din clasele a XII-a Interpretările şi analizele statistice descriu intenţiile în ceea ce priveşte continuarea sau nu a studiilor, alegerea centrelor universitare din România, U E sau S U A, alegerea inserţiei profesionale, profilul şi specializările pentru care optează, dorinţa de a se stabili ca persoane active în România sau în altă parte ş a Aspecte teoretice Metodele de studierea ale societăţii se înscriu în câteva paradigma esenţiale prin care se încearcă descoperirea puterii sau ponderii educaţiei în dezvoltarea personalităţii (A Roman, T Dughi; 2007, p 27) care se transpun, de regulă, şi în definirea stilului identitar, ori prin care se doreşte înţelegerea reală a aspectelor raţionale, însă, şi iraţionale (Vilfredo Pareto ) ale acţiunilor umane În acest sens, prima delimitare care trebuie realizată în orice cercetare presupune 54 descoperirea fundamentelor şi temeiurilor individului şi ale colectivităţilor umane, inclusiv din perspectiva instituţiilor (J C Alexander, S Seidman, 2004) Instituţiile şcolare joacă un rol hotărâtor în cadrul proceselor de formare a personalităţii tinerilor şi de cristalizare a elementelor de socializare a acestora În esenţă, acceptăm ideea că orice cultură naţională precizează în cadrul contextului social distanţa şi dinamica socială şi stabileşte raporturi de incluziune şi de excluziune între indivizi şi între grupuri atât în plan naţional, cât şi în plan global Considerând fie sursele apartenenţei, individuale şi sociale, fie criteriul ordinii axiologice sunt prezentate două dintre tipologiile identităţi sociale, semnificative prin cuprinderea şi actualitatea lor care reflectă premisele fenomenelor intenţionale de stabilitate socială educativă şi formativă în plan naţional ori intenţiile declarate de emigraţie Dinamica socială “are ca obiect cultura aşa cum se manifestă ea în viaţa cotidiană” (A Moles; 1974, p 5), relevând “un corp complex de norme, simboluri, mituri şi imagini, ce pătrunde în intimitatea individului, îi structurează instinctele, îi orientează emoţiile” (R Boudon (coord ), B Valade; 1998, p 543) Există o perspectivă paradigmatică de înţelegere a influenţelor pe care şcoala le are asupra dinamicii sociale, de vreme ce, în concepţia lui Abraham Moles educaţia primită în liceu contează prea puţin în viaţa reală, iar individului conceptele cheie “i se impun pe o cale foarte diferită de cea a educaţiei raţionale, carteziene, având un grad ridicat de coerenţă” (A Moles; op cit , p 56), ceea ce denotă faptul că se poate renunţa la distincţia cultură de elită şi cultură de masă, deoarece mass-media intervine în difuzarea culturii de oricare natură ar fi ea Paradigma apare şi din această perspectivă explicit critică în momentul în care Moles recunoaşte că există totuşi o dihotomie a culturilor, diferenţiindu -le în culturi individuale şi colective Cultura individuală semnifică procesele de educaţie şi de impregnare, rezultând o „mobilare a creierului” în sensul cantitativ al supraîncărcării individului cu stimuli şi mesaje Cultura socială reflectă „cultura mozaicată” care descrie un conglomerat de elemente aleatoare, fundamentându-se pe informaţiile din mass-media (R Roman; 2007, p 195) Iar, „pe măsură ce aglomeraţiile umane se întind, difuziunea ideilor urmează o progresie geometrică tot mai marcantă (G Tarde; 1979, p 15)” În concluzie analiza actelor culturale trebuie să fie realizată şi prin directive generale care ajung să reflecte spiritul specific al unei naţiuni şi care trebuie să fie înţelese conform spiritului social comun Problema mobilităţii sociale şi a intenţiilor de continuare a studiilor universitare ori de inserţie profesională este una esenţială în societatea actuală, fiind în continuă schimbare, valorizând aspiraţiile tinerilor faţă de ei înşişi şi faţă de propria carieră, dimensionând latura naţională, regională sau globală în funcţie de valorile de cultură şi de civilizaţie în care s-au format, impunându-se arii de selecţie şi de preselecţie ale alternativelor faţă de viitoarea profesie în funcţie elementele educative pe care şi le-au format de-a lungul instituţionalizării în mediile formale, informale şi neformale Sondajul privind „Orientarea vocaţională a elevilor din cadrul instituţiilor şcolare ale municipiului Arad” a fost aplicat în perioada 27 noiembrie - 5 decembrie 2007 pe un eşantion reprezentativ de 1300 de elevi, în douăsprezece licee reprezentative din municipiul Arad, având o marjă de eroare de +/- 2,8% Au fost utilizate opt întrebări prin care s-a urmărit să se descopere traiectoria elevilor odată cu terminarea ciclului liceal (T Rotariu, P Iluţ; 1997, pp 122 şi urm ): de continuare a studiilor ori de încadrare a acestora pe piaţa forţei de muncă; în România sau într-un alt stat al U E sau S U A Metodologie Obiectivele studiului empiric (ancheta prin chestionare)  Validarea datelor anchetei directe  Stabilirea gradului de inserţie profesională a absolvenţilor de liceu  Stabilirea zonelor universitare de interes din România, U E sau S U A pentru viitorii studenţi Eşantionul de studiu: 1300 de elevi de la liceele: Colegiul Naţional Elena Ghiba Birta, Colegiul Economic Arad, Colegiul Naţional Moise Nicoară, Liceul Teoretic „Dimitrie Ţichindeal”, 55 Liceul Teoretic Vasile Goldiş, Liceul de Artă „Sabin Drăgoi”, Liceul Teoretic Baptist „Alexa Popovici”, Liceul Teoretic „Adam Müler Guttenbrunn”, Grupul Şcolar de Transporturi Auto „Henri Coandă”, Grupul Şcolar Industrial „Aurel Vlaicu” , Grupul Şcolar „Iuliu Maniu” , Grupul Şcolar C F R din Arad Specializările elevilor sunt diferite şi semnificative, acoperind în procente proporţionale atât domeniile teoretice umaniste şi realiste cât şi cele vocaţionale ori profesionale Metoda de recoltare a datelor: ancheta directă pe bază de chestionar, desfăşurată în cadrul instituţiilor şcolare, în cadrul orelor de dirigenţie al claselor supuse investigaţiei Chestionarul (I Culic, 2004) a cuprins un număr de opt întrebări vizând cunoaşterea următoarelor probleme:  Intenţia de continuare a studiilor de către elevii aflaţi în clasele terminale Dacă răspunsul este afirmativ la nivel licenţă sunt vizate centrele universitare naţionale sau centrele universitare aflate în U E , S U A sau în altă ţară  Domeniul de interes şi specializarea vizată în sensul continuării studiilor la nivel licenţă, atât în ţara noastră, cât şi în altă ţară  Domeniul de interes la nivel postuniversitar ori profesional în sensul continuării studiilor de către absolvenţii de liceu  Motivaţiile personale utilizate în sensul alegerii a nu continua studiile şi motivaţiile sociale presupuse în acest sens Întrebările au fost formulate ca tipuri închise de întrebări, în cazul alegerilor simple, şi au presupus răspunsuri la alegere, aparent deschise în cazul în care variantele oferite subiecţilor au reprezentat modalităţi de acoperire a întregului spectru de specializări şi de zone de studii ori de inserţie profesională Chestionarele au urmărit evidenţierea modalităţilor de raportare la socializarea activă a absolvenţilor de liceu în condiţiile în care mecanismele de alegere a drumului de continuare studiilor ori de inserţie profesională sunt dependente de factori motivaţionali personali ori sociali care determină în mod nemijlocit cel puţin alegerea imediată a carierei Rezultate generale În cadrul acestui studiu am urmărit relevarea unor structuri de alegere a traseului educaţional sau profesional în ţara noastră sau în altă ţară, relevând esenţa identităţii sociale a tinerilor din Arad Prezentăm rezultatele generale ale studiului pe dimensiunile pe care le considerăm relevante Temele prezentate sunt următoarele: Decizia privind continuarea studiilor la nivel universitar; Decizia privind alegerea centrelor de studii; Decizia privind continuarea studiilor la nivel postliceal; Motivele personale şi sociale utilizate pentru justificarea necontinuării studiilor Decizia privind continuarea studiilor la nivel universitar Prima întrebare a fost formulată pentru a intervieva dacă elevii doresc să îşi continue studiile după terminarea liceului Da Nu Grafic nr 1 Dorinţa continuării studiilor după absolvirea liceului – răspunsurile procentuale ale elevilor 56 Demn de remarcat este procentul mare (90,4%) a intenţiilor de continuare a studiilor la nivel universitar sau postliceal ceea ce reflectă ideea evitării momentane a integrării socioprofesionale active sau dorinţa formării în continuare a acestora Decizia privind alegerea centrelor de studii Prima întrebare am relaţionat-o, pentru cei care au răspuns afirmativ, cu precizarea locului în care se urmăreşte continuarea studiilor In Romania In alta tara Grafic nr 2 Dacă răspunsul este „Da” la prima întrebare Unde se doreşte continuarea studiilor – răspunsurile procentuale ale elevilor Locul continuării studiilor reflectă faptul că un procent semnificativ de 95,8% din viitorii absolvenţi doresc să înveţe în România, iar un procent de 4,1% doresc să înveţe în altă parte La întrebarea a doua, pentru cei care doresc să înveţe în continuare în România, am realizat o inventariere a variantelor de răspuns pe centre universitare, astfel încât am obţinut următoarele rezultate explicabile, cel puţin la nivel nemijlocit, avându -se în vedere criteriile distanţelor regionale şi geografice, mediate de posibilitatea susţinerii financiare în anii de studii Locul c onti nuari i studi il or 4,1 95,8 Centre univ ersitare 50 40 30 20 10 0 47,5 31,9 10,9 Centre univ ersitare 1,7 1,01 0,64 Grafic nr 3 În care centre universitare din România doriţi să vă continuaţi studiile – răspunsurile procentuale ale elevilor Se observă o intenţie majoritară de desfăşurare a studiilor în centrul universitar de referinţă, în Arad, şi o pondere semnificativă de desfăşurare a studiilor în centrul universitar tradiţional cel mai apropiat, în Timişoara, pe când, raportat la celelalte centre universitare de prestigiu: Cluj-Napoca, Bucureşti şi Iaşi, procentul celor care intenţionează să urmeze o facultate este mai mic de 18% La întrebarea a treia, pentru cei care doresc să înveţe în continuare în altă ţară am realizat o expunere a variantelor de răspuns pe zone de interes, astfel încât am obţinut următoarele rezultate 57 care reflectă faptul că cei mai mulţi sunt interesaţi de zona U E , urmată imediat de centrele universitare din S U A 40 6 Studii in alte tari 2 1 U E S U A 57 3 Altul Grafic nr 4 În care ţări doriţi să vă continuaţi studiile – răspunsurile procentuale ale elevilor La întrebarea a patra am încercat să identificăm domeniile de interes din România pentru care viitorii studenţi îşi manifestă intenţiile de continuare a studiilor domenii de inte res in Romania 25 20 15 10 5 0 19,3 9,2 9,1 7,3 8,1 2,5 5,7 5 4,7 6,4 Grafic nr 5 Care este domeniul/ specializarea aleasă pentru desfăşurarea studiilor în România – răspunsurile procentuale ale elevilor Se vizualizează o însemnătate mare acordată ştiinţelor economice şi ştiinţelor juridice care atrag prin excelenţă datorită carenţelor care există în educarea şi consilierea profesională, aducând iluziile unor câştiguri financiare mari, imediat după absolvire, deşi, în realitate, un procent destul de mic de licenţiaţi în aceste domenii îşi găsesc o slujbă în specialitate şi o pondere destul de mică ce revine ştiinţelor umaniste şi ştiinţelor inginereşti, care, au în structura lor numeroase specializări, şi, cărora ar trebui să li se acorde o importanţă mai mare în consilierea şi orientarea şcolară şi vocaţională La întrebarea a cincia am încercat să descoperim domeniile de interes din altă ţară pentru care viitorii studenţi îşi manifestă intenţiile de continuare a studiilor 58 domenii de interes in alte tari 18 16 14 12 10 8 6 4 2 0 17,1 16,4 14,8 10,9 10,9 7,03 5,4 6,25 5,4 5,4 2,3 3,1 Grafic nr 6 Care este domeniul/ specializarea aleasă pentru desfăşurarea studiilor în altă parte decât în România – răspunsurile procentuale ale elevilor Intuim o orientare predominantă înspre specializări şi domenii care trezesc un interes mult mai scăzut în România, ceea ce poate să indice faptul că, de exemplu, atât ştiinţele umaniste, cât şi ştiinţele socio-politice sunt slab dezvoltate ori sunt slab percepute de către absolvenţii de liceu din ţara noastră Decizia privind continuarea studiilor la nivel postliceal La întrebarea a şasea am căutat să vizualizăm domeniile de interes din România pentru care absolvenţii de liceu îşi manifestă intenţiile de continuare a studiilor postliceale Domenii de interes postliceale Grafic nr 7 Care este domeniul/ specializarea aleasă pentru desfăşurarea studiilor postliceale – răspunsurile procentuale ale elevilor Răspunsurile intervievaţilor corespund în cea mai mare parte domeniilor cele mai vizate din punct de vedere social, deşi există o anumită necorelare, sau există o anume lipsă de implicare activă în dorinţa unor absolvenţi de liceu de a-şi deschide o afacere pe cont propriu, corespunzător iniţiativelor individuale Motivele personale şi sociale utilizate pentru justificarea necontinuării studiilor Întrebarea a şaptea am adresat-o celor care nu doresc să îşi continue studiile nici la nivel universitar, nici la nivel postliceal pentru a înţelege motivaţiile lor personale 59 31,9 35 30 25 20 15 10 5 0 2 7, 2 12,6 7,5 5,1 4,2 Grafic nr 8 Care sunt motivaţiile personale pentru care nu doriţi să vă continuaţi studiile – răspunsurile procentuale ale elevilor Sunt semnificative primele trei răspunsuri procentuale date de către subiecţii intervievaţi şi care descriu, în cazul pozitiv, dorinţa de a se angaja imediat, iar în cazurile negative sunt evidenţiate motivele emigrării, faptul că elevii absolvenţi nu se regăsesc în structurile identitare socio- profesionale din România, ori faptul că nu au nici un motiv explicit ori conştientizat, dar nici nu doresc să îşi continue studiile, distanţându-se de cadrul educativ instituţional Întrebarea a opta este în strânsă corelaţie cu întrebarea a şaptea şi vizează descoperirea motivelor sociale ale celor care nu vor să îşi continue studiile nici la nivel universitar, nici la nivel postliceal Motivatia sociala Da E greu de gasit servici Nu e greu de gasit servici 40 35 30 25 20 15 10 5 0 34,3 16,5 12,7 8,2 8,9 6,3 5,7 6,3 0,6 1 E nesigura recunoasterea diplomelor E sigura recunoasterea diplomelor Absenta calificarii in Romania Nu lipseste calificarea in Romania Absenta calificarii in strainatate Nu lipseste calificarea in strainatate Nici un motiv Grafic nr 9 Care sunt motivaţiile sociale din cauza cărora nu doriţi să vă continuaţi studiile – răspunsurile procentuale ale elevilor Din perspectivă socială se observă o înţelegere mai bună a criteriilor care au condus la motivaţia necontinuării studiilor, de vreme ce mai mult de o treime dintre absolvenţii de liceu consideră că este greu de găsit un serviciu, implicit, specializările din învăţământ la nivel universitar sau postliceal nu îşi au rostul, ceea ce denotă o carenţă gravă în sistemul de consiliere şcolară şi vocaţională, elevii respectivi aflându -se în situaţia în care nu ştiu să facă nimic, trezindu -se în categorii sociale nedefinite din perspectiva integrării sociale Totodată trebuie să remarcăm imaginea slabă pe care învăţământul o are pentru unii dintre absolvenţi, deoarece numai astfel se poate explica faptul că îşi pun problema recunoaşterii diplomelor, ori a calificărilor recunoscute în alte ţări, ceea ce justifică, întro anumită măsură, dorinţa lor imediată de emigrare 60 CONCLUZII Mobilitatea socială a tinerilor reflectă câteva premise motivaţionale în cadrul cărora sunt reflectate perspectivele culturale ca interpretare generală a realităţii, ele variind în funcţie de modalităţile în care s-au format, de-a lungul timpului, universul simbolic şi axiologic al fiecărui elev şi în funcţie de legitimările teoretice ale acestui univers simbolic(P L Berger, T Luckman; 1999, p 207) Argumentând din perspectiva teoriei identităţii sociale se dezvoltă ideea categoriei sociale în cadrul căreia intră naţionalitatea, apartenenţa religioasă, politică, economică, clubul, echipa sportivă sau echipa de lucru etc Se formează o imagine identitară care descrie şi prescrie atributele pe care individul trebuie să le deţină în calitatea sa de membru al categoriei sociale Tajfel şi Turner arată că oamenii tind să se menţină sau să plece înspre o cultură socială pozitivă ( W Doise, J , C Deschamps, G Mugny; 1999, pp 42-45) Cultura socială este pozitivă dacă reflectă un grup de apartenenţă pozitiv Dacă cultura socială este nesatisfăcătoare atunci indivizii caută să părăsească grupul respectiv Întro concluzie iniţiatică, începând cu G H Mead „Societatea configurează sinele care configurează comportamentul social”(ibidem) Este explicabilă tendinţa de emigrare inclusiv din aceste perspective de natură culturală care îi fac pe absolvenţii de liceu să îşi proiecteze viitorul imediat în alte spaţii culturale pe care ei le consideră pozitive Din perspectiva interacţionismului simbolic (iniţiat de William Isaac Thomas, Robert Ezra Park şi George Herbert Mead) sinele (J M Domenach, 1987) se construieşte prin judecata celorlalţi, dezvoltându-se un sine oglindit şi că acţiunea primează în cunoaştere, depăşindu -se contradicţia dintre individual şi colectiv Fundamentele educative îşi pun amprenta în mod hotărâtor asupra absolvenţilor de liceu, relevând atât mecanismele de funcţionare ale cadrului instituţional, cât şi efectele pe care acestea le au asupra actorilor aflaţi în interrelaţionare, asupra profesorilor şi asupra elevilor, viitori studenţi Astfel se explică intenţia şi procentul simultaneităţii desfăşurării studiilor în imediata apropiere a reşedinţelor absolvenţilor de liceu, condiţii în care, în afară de facilităţile de natură financiară, există şi un proces reflectat al anticipării modalităţilor în care se desfăşoară actele educative în cadrul instituţional universitar – 47,5% intenţionează să îşi desfăşoare studiile în Arad, iar 31,9% în Timişoara Observăm că există o anumită necorelare între intenţiile de continuare a studiilor în planul intern şi planul extern din perspectiva unor domenii şi specializări care definesc prin esenţă câmpurile simbolice care au, sau care pot să aibă, îndeosebi un specific naţional, este vorba despre ştiinţele social -politice (raportare în România la 7,3%, faţă de 16,4% în altă ţară), despre ştiinţele juridice (în România 11,3%, în altă ţară 6,25%) ori despre artă (în România 5,7%, în altă ţară 10,9%), între care există deosebiri procentuale semnificative Din această cauză putem trage concluzia că există o perspectivă relativ inconsistentă, cel puţin pentru un procent bine definit al absolvenţilor de liceu, al culturii naţionale ori că sistemul de învăţământ din aceste specializări este, încă, în curs de formare Identitatea se formează în asociere cu stima de sine şi cu acceptarea de sine ceea ce denotă elementele de evaluare a propriei persoane şi de acceptare pozitivă sau negativă a acestor evaluări Din perspectiva evaluărilor negative asupra propriei persoane putem să considerăm elocvente răspunsurile date de către cei care nu vor să îşi continue studiile din motive personale Drept urmare considerăm că stima de sine şi acceptarea de sine este relativ scăzută în cazul celor care consideră că: nu vor încă să se angajeze (11,2%), au un întreţinător (7,5%), studiile nu au importanţă (5,1%), fără nici un motiv (12,6%) În toate aceste cazuri stima de sine şi acceptarea de sine sunt evaluate ca repere relativ negative, de vreme ce, în analize structurale sunt procesualităţi ce cuprind deficienţe ale propriei lor personalităţi, în dezvoltare, ce trebuie remediate atât la nivel formal, cât şi la nivel informal În concluzie, toate teoriile identităţii arată rolul deosebit de important pe care îl au elementele de cultură şi de civilizaţie naţionale asupra comportamentului individului, dar şi al grupurilor, condiţii în care indivizii se centrează în primul rând asupra percepţiilor proprii 61 despre semnificaţiile sinelui, urmând ca apoi să se raporteze la celălalt, la grup şi la societate Societatea este mediată de cadrul instituţional, iar în interiorul acestuia instituţiile şcolare au un rol hotărâtor în ceea ce priveşte procesul formării personalităţii tinerilor, al educaţiei acestora în sensul dezvoltării unui adevărat spirit de cultură şi de civilizaţie naţională Însă, în condiţiile în care instituţiile cele mai semnificative ale unei societăţi sunt slab dezvoltate ori sunt prost percepute din punct de vedere imagologic, apar premisele definirii unei culturi negative sau ale unei civilizaţii relativ-emigrante BIBLIOGRAFIE 1 ALEXANDER, Jeffrey C , Steven Seidman (coord ), Cultură şi societate Dezbateri contemporane, Institutul European, Iaşi, 2001 2 Berger, P L ,T Luckman, Construirea socială a realităţi, Bucureşti: Editura Univers, 1999 3 BOUDON, R (ed ), Tratat de sociologie, Ed Humanitas, Bucureşti, 1998 4 CULIC, I ,Metode avansate în cercetarea socială, Editura Polirom, Iaşi, 2004 5 DOISE, W , J , C Deschamps, G Mugny, Psihologie socială experimentală Iaşi: Polirom, 1999 6 DOMENACH, J M , Enquete sur les idées contemporaines, Éditions du Seuil, Paris, 1987 7 MOLES, Abraham, Sociodinamica culturii, Ed Ştiinţifică, Bucureşti, 1974 8 PARETO, Vilfredo, Traité de Sociologie Générale, Genève, Droz, 1968 (1916) 9 ROMAN, Alin, Tiberiu Dughi, Elemente de psihologia educaţiei, Editura Universităţii Aurel Vlaicu, Arad, 2007 10 ROMAN, Regis, Textul limbajului şi subtextul discursului, Vasile Goldiş University Press, 2007 11 ROTARIU, Traian Petre Iluţ, Ancheta sociologică şi sondajul de opinie, Editura Polirom, Iaşi, 1997 12 TARDE, Gabriel, Les lois de l'imitation, Etude sociologique, L F Alcan, Paris, 1979 62